Mainonnan kohdennusta tekevä Leiki myytiin joulukuussa käteiskaupalla amerikkalaiselle Doubleverifylle.

”Tämä on tosi hyvä keissi. Ei mulla ole mitään piiskaa niskassa”, piraattipuolueen puheenjohtaja ja Helsingin kaupunginvaltuutettu Petrus Pennanen arvioi kansainvälisten tehtäviensä kasvun ja poliitikkona toimimisen mahdollista ristiriitaa.­

Piraattipuolueen puheenjohtaja ja Helsingin kaupunginvaltuutettu Petrus Pennanen, 46, on myynyt perustamansa Leiki-yhtiön amerikkalaiselle Doubleverifylle.

Käteiskauppa tehtiin joulukuussa, ja kauppahintaa ei kerrota.

”Minun ei periaatteessa tarvitse tehdä enää koskaan töitä vain sen takia, että pärjään. Minulla on nyt taloudellinen turva, eikä minun tarvitse stressata asiasta. Voin nyt keskittyä hyvän tekemiseen”, Pennanen kertoi yrityskaupasta uutisoineelle Talouselämälle.